পরকীয়া সম্পর্কে টানাপোড়েনের জের। গলায় ফাঁস লাগিয়ে সেলফি তুলে প্রেমিকাকে পাঠিয়ে আত্মহত্যা করলেন যুবক।
ঘটনাটি অশোকনগর পৌরসভার পাঁচ নম্বর ওয়ার্ডের বিজয় সংঘ এলাকার ঘটনা। পুলিশ সূত্রে জানা গিয়েছে, মৃত যুবকের নাম তুহিন দুবে (২২)। তুহিন বেরসকারি সংস্থায় অটোমোবাইল ইঞ্জিনিয়ারিং-এর ছাত্র। পাশাপাশি সরকারি চাকরির চেষ্টাও করছিল সে।
 

এই বিষয়ে অন্যান্য খবর

শিক্ষকের সঙ্গে স্ত্রীর পরকীয়া, প্রতিবাদ করে করুণ পরিণতি যুবকের


তুহিনের পরিবার সূত্রে জানা গিয়েছে সে প্রায় বছরখানেক ধরে হাবড়ার হিজলপুকুর এলাকার এক গৃহবধূর সঙ্গে ভালবাসার সম্পর্কে জড়িয়ে পড়েছিল। মঙ্গলবার সকালে অনেক ডাকাডাকি করার পরেও দরজা না খোলাতে সন্দেহ হয় পরিবারের। বাড়ির পিছন দিকের জানালায় উঁকি দিয়ে তাঁরা দেখেন পাখায় গলায় দড়ি দিয়ে ঝুলছে এই যুবক। 
অশোকনগর হাসপাতালে তাকে নিয়ে যাওয়া হলে ডাক্তারেরা তাকে মৃত বলে ঘোষনা করে। 
তুহিনের মা ও দিদির অভিযোগ দীর্ঘদিন ধরে তুহিনকে টাকা পয়সা ও বিয়ের চাপ দিচ্ছিল ওই গৃহবধূ। সোমবার ভোর রাত পর্যন্ত দুজনের ভিতর কথা হয় সোশ্যাল মিডিয়ায় তুহিনের মোবাইল ঘেঁটে এমটাই জানিয়েছে তার এক দিদি।

দেখুন ভিডিও:
 

এমন কী ঘটল যার জন্য আত্মহত্যা করল তুহিন? মৃত্যুর আগে পাখার সাথে গলায় দড়ি দিয়ে সেলফি তুলে ওই মহিলাকে পাঠানো হয়। তা সত্বেও কেন তুহিনের পরিবারকে জানানো হলো না? তাহলে হয়তো মৃত্যুর হাত থেকে বাঁচানো সম্ভব হতো তুহিনকে। প্রশ্ন তুলছে পরিবার। মহিলার মানসিক চাপের জন্যই তুহিনের আত্মহত্যা এমনটাই দাবী করছে পরিবার। 
কিন্তু তুহিনের বাবা দয়াল শঙ্কর দুবে জানান, ‘‘ছেলে তো মারা গিয়েছে, যা হবার তো হয়েই গিয়েছে আর অভিযোগ করে আর একটি পরিবার ধ্বংস করে কী হবে?’’